b'\n_START_ARTICLE_\nHeize\n_START_SECTION_\n2014\xe2\x80\x93danes: Solo kariera\n_START_PARAGRAPH_\nHeize je debitirala leta 2014 z istonaslovljenim  EP-jem Heize s \xc5\xa1estimi pesmimi. Tekmovala je v raperskem resni\xc4\x8dnostem \xc5\xa1ovu Unpretty Rapstar TV programa Mnet, a je izpadla v polfinalu. Kljub temu je z nastopom pritegnila pozornost na svojo pevsko kariero._NEWLINE_Drugi EP And July je iz\xc5\xa1el leta 2016 in zasedel 34. mesto na ju\xc5\xbenokorejski glasbeni lestvici Gaon Music Chart. Oba singla, "And July" in "Shut Up & Groove", sta zaporedoma zasedla 8. oziroma 27. mesto na korejski nacionalni lestvici,  "Shut Up & Groove" pa je kotiral tudi na Billboardovi lestvici._NEWLINE_Heize je decembra 2016 izdala digitalin singl "Star" in z njim osvojila "All-Kill", ko je pesem osvojila prvo mesto na vseh korejskih real-time lestvicah. Tretji EP, /// (You, Clouds, Rain) (2017), in njegova glavna singla "Don\'t Know You" in "You, Clouds, Rain" so postali uspe\xc5\xa1nice \xe2\x80\x93 osvojili so "All-Kill" in se zavihteli na vrh lestvice Gaon Digital Chart._NEWLINE_\xc4\x8cetrti EP, Wind (alternativno poimenovan Wish & Wind), je iz\xc5\xa1el 8. marca 2018. Prejel je pozitivne odzive, glavna singla pa sta osvojila prva mesta lestvic. 19. marca 2019 je sledil prvi studijski album \xe2\x80\x98\xe2\x80\x99She\xe2\x80\x99s Fine\xe2\x80\x99\xe2\x80\x99 z istoimenskim glavnim singlom.'